Ńdɔ mod Zambá a ngáliŋan ai nyé nyé nâ: “O və́ yəan bímī biyɔŋ bítán, ngə́ bísaman; ngə́ ō māná Aram ai sí, ńdɔ̄ éyɔŋ dzílī, wayi nyé yíd hə biyɔŋ bílɛ́ bīlɛ́.” 20Ńdɔ Elizé á ngāwú, ńdɔ̄ bə́ ngádzəb nyé. Miǹkunda mí Moabít mí kadəgə sɔ́ kwí ekúkua á ńnam m̀bú ósə. 21Ḿból bod bə́ kələ dzəb ḿbim, bə́ ńtála ǹkundǎ bǒd tē, ńdɔ fɔ́ɔ́ bə́ ngáwoa ḿbim ví á sɔŋ Elizé, ḿbɔ̄ bákə̄ bá. Á namba é mod nyɔ́ á ngānamba bivɛ̌s bí ḿbǐm Elizé, ńdɔ fɔ́ɔ́ ā vəbə, a tə́bə́ ai məkǒl móé á sí. 22Hazael, ǹkúkúmá yā Aram, a ngátíbili Ísraɛ̂l á mə̄lú mə́ Yoakhaz mə́sə.